ArcelorMittal жұмысшылары наразылық білдіруде
"ArcelorMittal жұмысшылары наразылық білдіруде" | "https://abai.kz/post/150539"
TITLE: ArcelorMittal жұмысшылары наразылық білдіруде
URL: https://abai.kz/post/150539
META: "ArcelorMittal жұмысшылары наразылық білдіруде" | "https://abai.kz/post/150539"
DATE: 20.04.2022
AUTHOR(s): Abai.kz
TOTAL WORDS: 138
TEXT: Ақтаудағы "ArcelorMittal Tubular Products Aktau" акционерлік қоғамының жетпістен аса жұмысшысы жалақы көтеруді талап етіп, бес күннен бері жұмысты тоқтатып, ереуілде тұр. Олар 15 сәуірде Қазақстан президенті Қасым-Жомарт Тоқаев пен Маңғыстау облысының әкімі Нұрлан Ноғаевқа видеоүндау жолдап, мәселеге араласуын сұраған. "Мекеме басшылары талабымыз бойынша оң шешім қабылдамағандықтан бес күннен бері ереуілде тұрмыз. Біз жұмысшылар атынан зауыт басшыларына хат жолдадық. Хатқа жауап бермегендіктен үндеу жолдауды жөн көрдік. Қазір барлық заттың бағасы өсуіне байланысты жалақымызды көтеруіңізді сұраймыз" дейді жұмысшылар үндеуінде. Ресми сайттағы ақпаратқа қарағанда, "ArcelorMittal Tubular Products Aktau" компаниясы – "АрселорМиттал" компаниясының құбыр шығаратын зауыттары құрамына кіреді. "Бұл – диаметрі үлкен болат құбыр шығаратын Қазақстандағы жалғыз зауыт" деп жазылған сайтындағы ақпаратта. Зауыт өнімдері мұнай мен тау-кен өндірісі саласында, жол бойымен су тасымалдауға қолданылады. Зауыт 250 адамға дейін жұмыс істейтін орташа кәсіпорын саналады. 2020-2021 жылдары бюджетке 1,7 миллиард теңге салық төлеген. Abai.kz
